CELEX: 32011R0880
Language: et
Date: 2011-09-02 00:00:00
Title: Komisjoni määrus (EL) nr 880/2011, 2. september 2011 , millega muudetakse määrust (EL) nr 208/2011, millega muudetakse Euroopa Parlamendi ja nõukogu määruse (EÜ) nr 882/2004 VII lisa ning komisjoni määrusi (EÜ) nr 180/2008 ja (EÜ) nr 737/2008 ELi referentlaborite nimekirjade ja nimede osas  EMPs kohaldatav tekst

3.9.2011   
            
            
               ET
            
            
               Euroopa Liidu Teataja
            
            
               L 228/8
            
         KOMISJONI MÄÄRUS (EL) nr 880/2011,
   2. september 2011,
   millega muudetakse määrust (EL) nr 208/2011, millega muudetakse Euroopa Parlamendi ja nõukogu määruse (EÜ) nr 882/2004 VII lisa ning komisjoni määrusi (EÜ) nr 180/2008 ja (EÜ) nr 737/2008 ELi referentlaborite nimekirjade ja nimede osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (1) eriti selle artikli 32 lõiget 5,
   ning arvestades järgmist:
   
               (1)
            
            
               Määruses (EÜ) nr 882/2004 on sätestatud ELi toidu, sööda ja loomatervishoiu ning elusloomade referentlaborite üldised ülesanded, kohustused ja nõuded. ELi loomatervishoiu ja elusloomade referentlaborid on loetletud nimetatud määruse VII lisa II osas.
            
         
               (2)
            
            
               Komisjoni 2. veebruari 2011. aasta määrusega (EL) nr 87/2011, millega määratakse ELi mesilastervise referentlabor, kehtestatakse laborile konkreetsed vastutusalad ja ülesanded ning muudetakse Euroopa Parlamendi ja nõukogu määruse (EÜ) nr 882/2004 VII lisa, (2) määrati ELi mesilastervise referentlabor ning see kanti ELi loomatervishoiu ja elusloomade referentlaborite loetellu.
            
         
               (3)
            
            
               Komisjoni 2. märtsi 2011. aasta määrusega (EL) nr 208/2011, millega muudetakse Euroopa Parlamendi ja nõukogu määruse (EÜ) nr 882/2004 VII lisa ning komisjoni määrusi (EÜ) nr 180/2008 ja (EÜ) nr 737/2008 ELi referentlaborite nimekirjade ja nimede osas, (3) asendati määruse (EÜ) nr 882/2004 VII lisa. Samas jäeti ELi mesilastervise referentlabor määrusega (EL) nr 208/2011 muudetud määruse (EÜ) nr 882/2004 VII lisa II osas esitatud ELi loomatervishoiu ja elusloomade referentlaborite loetelust välja.
            
         
               (4)
            
            
               On oluline tagada, et määrusega (EÜ) nr 882/2004 kehtestatud ELi referentlaborite loetelu pidevalt ajakohastatakse. Seetõttu tuleb välja jäetud teabe ennistamiseks muuta määrust (EL) nr 208/2011.
            
         
               (5)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 208/2011 lisasse, määruse (EÜ) nr 882/2004 VII lisa II osas esitatud ELi loomatervishoiu ja elusloomade referentlaborite loetellu lisatakse punkt 18:
   
      „18.   ELi referentlabor mesilastervise jaoks
      
      
                  ANSES - Sophia-Antipolis Laboratory
               
            
                  Sophia-Antipolis
               
            
                  Prantsusmaa”.
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. september 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 165, 30.4.2004, lk 1.
   
      (2)  ELT L 29, 3.2.2011, lk 1.
   
      (3)  ELT L 58, 3.3.2011, lk 29.